
(ΐ) 

Έγκριση σύστασης του κοινωφελούς ιδρύματος με την επωνυμία «Η 
ΘΕΟΤΟΚΟΣ» και κύρωση του Οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την αριθ. 810/8.2.1990 πράξη της συμβολαιογράφου Πειραιά 
Παναγιώτας Βενίτη - Πολιτσοπούλου, με την οποία ο Ευάγγελος Κο- 
τσιόπουλος σύστησε κοινωφελές ίδρυμα με την επωνυμία «Η ΘΕΟΤΟ¬ 
ΚΟΣ» και με έδρα το Δήμο Βούλας Αττικής. 


2. Τις διατάξεις των άρθρων: α) 95 και 98 του Α.Ν. 2039/39, β) 
101 και 119 του Εισαγωγικού Νόμου του Αστικού Κώδικα και γ) 108 
και 110 του Αστικού Κώδικα. 

3. Την από 2.10.1990 γνωμοδότηση του Συμβουλίου Εθνικών 
^ Κληροδοτημάτων. 

Με πρόταση των Υπουργών Οικονομικών και Υγείας, Πρόνοιας και 
Κοινωνικών Ασφαλίσεων, αποφασίζουμε: 

Άρθρο μόνο. 

1. Εγκρίνουμε τη σύσταση του κοινωφελούς ιδρύματος με την επω¬ 
νυμία «Η ΘΕΟΤΟΚΟΣ» η οποία έγινε από τον Ευάγγελο Κοτσιόπουλο 
με την αριθ. 810/8.2.1990 πράξη της συμβολαιογράφου Πειραιά Πα¬ 
ναγιώτας Βενίτη - Πολιτσοπούλου. 

Το Ίδρυμα τούτο αποτελεί νομικό πρόσωπο ιδιωτικού δικαίου, υπά¬ 
γεται στην εποπτεία και τον έλεγχο των Υπουργών Οικονομικών και 
Υγείας, Πρόνοιας και Κοινωνικών Ασφαλίσεων και διέπεται από τις 
διατάξεις της παραπάνω συστατικής του πράξης, του παρακάτω Οργα¬ 
νισμού, του Α.Ν. 2039/39 και των διαταγμάτων που εκδόθηκαν ή θα 
εκδοθούν σε εκτέλεση του νόμου τούτου. 

2. Κυρώνουμε τον οργανισμό διοίκησης και διαχείρισης του ιδρύμα¬ 
τος τούτου, που αποτελείται, από δέκα τρία (13) άρθρα και καταχωρί¬ 
ζεται παρακάτω: 

ΟΡΓΑΝΙΣΜΟΣ 

Διοίκησης και διαχείρησης του κοινωφελούς ιδρύματος με την επω¬ 
νυμία «Η ΘΕΟΤΟΚΟΣ» 

Άρθρο 1. 

Μορφή - Επωνυμία - Έδρα - Σφραγίδα 

1. Το κοινωφελές ίδρυμα με την επωνυμία «Η ΘΕΟΤΟΚΟΣ» που συ- 
στήθηκε από τον Ευάγγελο Κοτσιόπουλο με την αριθ. 810/8.2.1990 
πράξη της συμβολαιογράφου Πειραιά Παναγιώτας Βενίτη - Πολιτσο- 
πούλου, αποτελεί νομικό πρόσωπο ιδιωτικού δικαίου και διέπεται από 
τις διατάξεις της παραπάνω συστατικής πράξης, του παρόντος οργανι¬ 
σμού, του Α.Ν: 2039/39, όπως κάθε φορά ισχύει ο νόμος αυτός και 
των διαταγμάτων που εκδόθηκαν ή θα εκδοθούν σε εκτέλεση του νόμου 
τούτου. 

2. Έδρα του ιδρύματος είναι ο Δήμος Βούλας Αττικής. 

3. Η σφραγίδα του ιδρύματος είναι στρογγυλή και αναγράφει περιμε¬ 
τρικά, μέσα σε πλαίσιο, τη λέξη ΙΔΡΥΜΑ «Η ΘΕΟΤΟΚΟΣ» και το έτος 
«1990» και στο κέντρο αυτής φέρει απεικόνιση Βυζαντινής εικόνας της 
Θεοτόκου. 

Άρθρο 2. 

Σκοπός : ’ 

1. Σκοπός του ιδρύματος είναι, η δωρεάν φιλοξενία πτωχών συγγε-, 
νών απόρων ασθενών του Νοσοκομείου «ΑΣΚΛΗΠΙΕΙΟΥ ΒΟΥΛΑΣ» 
Αττικής, σε ιδιόκτητο οίκημα του ιδρύματος που βρίσκεται κοντά στο 
Νοσοκομείο αυτό, καθώς και η φιλοξενία ασθενών, που έχουν άμεση 
ανάγκη εξωτερικής ιατρικής παρακολούθησης, του πιο πάνω Νοσοκο¬ 
μείου. 



















8670 


ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ {ΤΕΥΧΟΣ ΔΕΥΤΕΡΟ) 


2. Ο ως άνω σκοπός πραγματοποιείται: α) με την δωρεάν φιλοξενία 
στο οίκημα του ιδρύματος, πτωχών συγγενών άπορων ασθενών του Νο¬ 
σοκομείου «ΑΣΚΛΗΠΙΕΙΟΥ ΒΟΥΛΑΣ» κατά τις ημέρες της νοσηλείας 
των ασθενών συγγενών τους, οι οποίοι θα βρεθούν κοντά τους κατά τις 
ημέρες εισαγωγής, αποθεραπείας και εξόδου των ασθενών από το Νο¬ 
σοκομείο και δεν έχουν στέγη να παραμείνουν, διότι η μόνιμη κατοικία 
τους, είναι στην επαρχία. 

Η παραμονή τους στο εν λόγω ίδρυμα δεν θα είναι μεγαλύτερη των 
δέκα πέντε (15) ημερών, Το διάστημα αυτό θα δύναται να παραταθεί, 
ρυθμιζόμενο κατά την κρίση του Διοικητικού Συμβουλίου και εφ’ όσον 
δείξουν καλή συμπεριφορά και διαγωγή έναντι του ιδρύματος οι φιλοξε¬ 
νούμενοι, αλλοιώς θα εκδιώκονται. 

Οι συγγενείς των ασθενών οφείλουν να προσκομίσουν βεβαίωση από 
την Γραμματεία του Νοσοκομείου, ότι έχουν ασθενείς συγγενείς που νο¬ 
σηλεύονται στο Νοσοκομείο, από την οποία θα αποδεικνύεται και η ημε¬ 
ρομηνία εισαγωγής αυτών στο Νοσοκομείο «ΑΣΚΛΗΠΙΕΙΟ ΒΟΥ¬ 
ΛΑΣ». 

β) Με την δωρεάν φιλοξενία ασθενών, οι οποίοι έχουν ανάγκη εξωτε¬ 
ρικής ιατρικής παρακολούθησης του πιο πάνω Νοσοκομείου, (και οι 
ασθενείς αυτοί θα πρέπει να προσκομίσουν σχετική βεβαίωση από τη 
Γραμματεία του Νοσοκομείου «Ασκληπιείου Βούλας»). Στην περίπτωση 
αυτή, το Διοικητικό Συμβούλιο θα αποφασίζει, κατά την κρίση του, δια 
την παροχή ή όχι της φιλοξενίας του ιδρύματος. 

Οι φιλοξενούμενοι αυτοί πρέπει, απαραίτητα, να είναι πτωχοί και να 
προέρχονται από την επαρχία. 

3. Η φιλοξενία των περιθαλπομένων από το ίδρυμα υπόκειται στον 
έλεγχο και την κρίση του εκάστοτε Διοικητικού Συμβουλίου του Ιδρύμα¬ 
τος. Με τον όρο «φιλοξενία» νοείται η εξασφάλιση της στέγης και του 
ύπνου από το ίδρυμα κατά το διάστημα νοσηλείας των ασθενών, χωρίς 
να υπάρχει υποχρέωση να παρέχεται από αυτό οποιαδήποτε άλλη υλική 
και ηθική βοήθεια. 

Άρθρο 3. 

Περιουσία - Πόροι 

1. Περιουσία του ιδρύματος αποτελούν: 

α) Μία οικοδομή μετά του οικοπέδου της, που βρίσκεται στο Δήμο 
Βούλας Αττικής και στην οδό Γ. Παπανδρέου 3 και η οποία τελεί υπό 
τον όρο του αναπαλλοτριώτου. Η οικοδομή αυτή αποτελείται από: 1) 
υπόγειο, επιφάνειας 97 τ.μ. περίπου, 2) ισόγειο κατάστημα, επιφάνειας 
90 τ.μ. περίπου, 3) πρώτο (Α') όροφο, επιφάνειας 97 τ.μ. περίπου και 
4) δεύτερο (Β') όροφο, επιφάνειας 97 τ.μ. περίπου. Το οικόπεδο επί του 
οποίου κείται η οικοδομή είναι επιφάνειας 5141,12 τ.μ. περίπου, απα¬ 
γορεύεται δε η ανέγερση οποιοσδήποτε κτίσματος στο ακάλυπτο τμήμα 
του ακόμη και αν τούτο επιτρέπεται από τις ισχύουσες πολεοδομικές 
διατάξεις. 

Η απαγόρευση αυτή ισχύει και στην περίπτωση εφαρμογής της πα¬ 
ραγράφου 1 του άρθρου 12 του οργανισμού του ιδρύματος, εξ άλλου, 
για την χρήση του ως άνω τμήματος του οικοπέδου, ισχύουν οι περιορι¬ 
σμοί που τίθενται στο άρθρο 5 της συστατικής πράξης του ιδρύματος. 

Από το ως άνω ακίνητο, ο ιδρυτής παρακρατεί την επικαρπία του Β 
ορόφου, ισοβίως. 

Από το ακίνητο αυτό, το υπόγειο και το ισόγειο θα εκμισθώνονται, 
προκειμένου να έχει έσοδα το ίδρυμα. Ο Α’ όροφος καθώς και ο Β μετά 
την συνένωση ψιλής κυριότητας και επικαρπίας, θα χρησιμοποιούνται 
για την στέγαση των αναφερομένων στο άρθρο 2 προσώπων, σε εκτέ¬ 
λεση του σκοπού του ιδρύματος, ή θα μπορούν να εκμισθωθούν, σε περί¬ 
πτωση εφαρμογής των διατάξεων του άρθρου 12 του Οργανισμού. 

β) Κάθε άλλο περιουσιακό στοιχείο κινητό ή ακίνητο που θα ευρεθεί 
να ανήκει στον ιδρυτή κατά του θάνατό του. 

2. Πόροι του ιδρύματος είναι: 

α) Τα εισοδήματα από την εκμετάλευση των περιουσιακών του στοι¬ 
χείων. 

β) Οι τόκοι από τις καταθέσεις του σε Τράπεζες ή άλλους Πιστωτι¬ 
κούς Οργανισμούς. 

γ) Οι χρηματικές παροχές ή επιχορηγήσεις, καθώς και οι κληρονο¬ 
μιές, κληροδοσίες και δωρεές, οποιοσδήποτε φυσικού ή νομικού προσώ¬ 
που, προς αυτό. 

3. Σύμφωνα με όρο της συστατικής πράξης, ουδέποτε θα εισπράττο- 
νται χρήματα από τους περιθαλπομένους. 


Άρθρο 4. 

Διοίκηση 

1. Το ίδρυμα διοικείται από πενταμελές Διοικητικό Συμβούλιο που 
αποτελείται από τους: 

α) Ευάγγελο Κοτσιόπουλο του Ιωάννη, ως ισόβιο Πρόεδρο. 

β) Θεόδωρο Χριστογιαννόπουλο του Αλεξάνδρου. 

γ) Παναγιώτα συζ. Κ. Μαλτέζου το γένος X. Ζήση. 

δ) Χρήστο Δρακόπουλο του Παναγιώτη. 

ε) Σωτήριο Δεσπότη του Σπυρίδωνα. 

2. Το Διοικητικό Συμβούλιο εκλέγει μέσα στο πρώτο τρίμηνο κάθε 
διετίας από τα μέλη του τον Αντιπρόεδρο, τον Γραμματέα και τον Ταμία 
του ιδρύματος, όπως και τον Πρόεδρο μετά την, για οποιοδήποτε λόγο, 
αποχώρηση του Ευαγγέλου Κοτσιοπούλου από το αξίωμα αυτό που κα¬ 
τέχει ισόβια. 

Με την ίδια απόφαση το Διοικητικό Συμβούλιο ορίζει ένα από τα 
μέλη του που θα επιμελείται, για την επιλογή των προσώπων που θα φι¬ 
λοξενεί το ίδρυμα. 

3. Σε περίπτωση αποποίησης - παραίτησης, έκπτωσης, ανικανότη¬ 
τας, θανάτου ή αντικατάστασης, για οποιοδήποτε νόμιμο λόγο, κάποιου 
από τα μέλη του Διοικητικού Συμβουλίου, η κενή θέση συμπληρώνεται 
με απόφαση των υπόλοιπων μελών, έστω και ενός μέλους που τυχόν θα 
απομείνει, σύμφωνα με τις διατάξεις του άρθρου 99 του Α.Ν. 2039/ 
39. 

4. Αν, για οποιοδήποτε λόγο, κενωθούν όλες οι θέσεις των μελών 
ταυτόχρονα, τα νέα μέλη εκλέγονται από τον Γενικό Γραμματέα του 
Υπουργείου Δικαιοσύνης και τον Γενικό Γραμματέα Υπουργείου Εθνι¬ 
κής Παιδείας και Θρησκευμάτων, με κριτήρια ικανότητας και ήθους με 
βάση τις Ελληνορθόδοξες Χριστιανικές αρχές. 

5. Σε κάθε περίπτωση που υπάρχει κενή θέση στο Διοικητικό Συμ¬ 
βούλιο, η εκλογή του διαδόχου γίνεται μέσα σε δύο μήνες από την κέ¬ 
νωση της θέσης. 

6. Τα μέλη του Διοικητικού Συμβουλίου πρέπει να είναι πάντοτε: 

α) Λαϊκά πρόσωπα, ειδικότερα δηλαδή να μην τυγχάνουν κληρικοί εν 

ενεργεία, οι οποίοι είναι επιφορτισμένοι με σοβαρά θρησκευτικά καθήκο¬ 
ντα. Πάντως κληρικός συνταξιούχος ή άνευ ενορίας δύναται να μετέχει 
του Διοικητικού Συμβουλίου του Ιδρύματος. 

β) Ιδιώτες ειδικότερα δηλαδή να μην είναι πρόσωπα που να κατέχουν 
Δημόσια θέση ή λειτούργημα (π.χ. αξιωματικοί, δικαστικοί, βουλευτές, 
νομάρχες, δήμαρχοι κλπ). 

7.. Το Διοικητικό Συμβούλιο συνεδριάζει τακτικά κάθε δίμηνο και 
εκτάκτως , όποτε το ζητήσει ο πρόεδρος ή δύο (2) από τα μέλη του με 
γραπτή αίτησή τους προς τον Πρόεδρο, πάντοτε όμως, έπειτα από πρό¬ 
σκληση του Προέδρου. 

8. Το Διοικητικό Συμβούλιο βρίσκεται σε απαρτία, όταν τα παρόντα 
μέλη είναι περισσότερα από τα απόντα. Μεταξύ των παρόντων πρέπει, 
υποχρεωτικά, να είναι και ο Πρόεδρος ή ο νόμιμος αναπληρωτής του. 

9. Οι αποφάσεις του Διοικητικού Συμβουλίου λαμβάνονται κατά 
πλειοψηφία των παρόντων μελών και σε περίπτωση ισοψηφίας υπερι¬ 
σχύει η γνώμη με την οποία συντάσσεται ο Πρόεδρος. 

10. Σε περίπτωση που κάποιο μέλος του Διοικητικού Συμβουλίου 
απουσιάζει αδικαιολόγητα από έξι (6) συνεχείς συνεδριάσεις, θεωρείται 
ότι έχει παραιτηθεί, και η κενή θέση αυτού συμπληρώνεται κατά τα ορι¬ 
ζόμενα στην παρ. 3 του παρόντος άρθρου. 

11. Σε κάθε συνεδρίαση του Διοικητικού Συμβουλίου τηρούνται πρα¬ 
κτικά, στα οποία καταχωρίζονται όλες οι αποφάσεις που λαμβάνονται 
από αυτό, καθώς και η γνώμη των μελών που τυχόν διαφωνούν. 

Τα πρακτικά υπογράφονται από όλα τα μέλη που μετέχουν στη συνε¬ 
δρίαση. 

12. Τα μέλη του Διοικητικού Συμβουλίου προσφέρουν τις υπηρεσίες 
τους χωρίς αμοιβή. Δικαιούνται όμβως οδοιπορικών ή άλλων εξόδων 
που δαπάνησαν για την εκτέλεση υπηρεσίας του ιδρύματος, εφόσον έγι¬ 
ναν έπειτα από ειδική εντολή του Διοικητικού Συμβουλίου και αποδει- 
κνύεται ότι πραγματοποιήθηκαν νόμιμα. 

13. Στις συνεδριάσεις του Διοικητικού Συμβουλίου κατόπιν σχετικήί 
αποφάσεώς του, μπορούν να παρίστανται και να μετέχουν των συζητή 
σεων, άνευ ψήφου και άλλα πρόσωπα προς διατύπωση απόψεων επί δια¬ 
φόρων θεμάτων. 

14. Το Διοικητικό Συμβούλιο μπορεί να συνεδριάζει και εκτός τη<· 
πόλεως της Βούλας. 

Άρθρο 5. 

Αρμοδιότητες Διοικητικού Συμβουλίου. 

1. Το Διοικητικό Συμβούλιο διοικεί και διαχειρίζεται την περιουσία 
του ιδρύματος και γενικά αποφασίζει για κάθε θέμα που αφορά στη διοί¬ 
κηση και στη λειτουργία του, τη διάθεση των πόρων αυτού, καθώς και 
για κάθε ενέργεια που σχετίζεται με την εκπλήρωση του σκοπού του, 
πάντοτε όμως σύμφωνα με τις διατάξεις της συστατικής πράξης, του 
παρόντος οργανισμού του Α.Ν. 2039/39 και των διαταγμάτων που εκ- 
δόθηκαν ή θα εκδοθούν σε εκτέλεση του νόμου τούτου, καθώς και των 
λοιπών σχετικών νόμων και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για έγκριση στην 
αρμόδια από το Νόμο Αρχή (Υπουργό Οικονομικών ή Νομάρχη Πει¬ 
ραιά) τον προϋπολογισμό και απολογισμό του ιδρύματος, σύμφωνα με 
τις διατάξεις των άρθρων 101 και 102 του Α.Ν. 2039/39 και του από 
20.12.1939 Β. Δ/τος (ΦΕΚ 552/Α/1939). 

Μαζί με τον απολογισμό, καταρτίζει, ψηφίζει και υποβάλλει και το 
γενικό ισολογισμό του ενεργητικού και του παθητικού του ιδρύματος. 

β) Αποφασίζει την πρόσληψη του αναγκαίου προσωπικού του ιδρύμα¬ 
τος, με την προϋπόθεση όμως ότι υπάρχει αντίστοιχη πίστωση στον 
εγκεκριμένο προϋπολογισμό του. Προσδιορίζει τα δικαιώματα, τις υπο¬ 
χρεώσεις και τα ειδικότερα καθήκοντα του παραπάνω προσωπικού, κα¬ 
θώς και την αμοιβή του, σύμφωνα με τους όρους των συλλογικών συμ¬ 
βάσεων εργασίας και τις διατάξεις γενικότερα της εργατικής νομοθε¬ 
σίας. 

γ) Αποφασίζει για κάθε, θέμα που έχει σχέση με την εύρυθμη λειτουρ¬ 
γία των υπηρεσιών του ιδρύματος. 

δ) Αποφασίζει για την αποδοχή η αποποίηση κληρονομιών, κληροδο¬ 
σιών και δωρεών, καθώς και για την ανακήρυξη ευεργετών και δωρη¬ 
τών του ιδρύματος. Πάντως, δεν επιτρέπεται η ανάρτηση πινάκων με 
ονόματα του Ιδρυτή, των Δωρητών και Ευεργετών του Ιδρύματος εκτός 
της πινακίδας «ΙΔΡΥΜΑ Η ΘΕΟΤΟΚΟΣ» και Αγίας Εικόνας. 

ε) Το Διοικ. Συμβούλιο, εφ’ όσον μετέχει στην αντίστοιχη συνεδρίαση 
και ο Πρόεδρος αυτού, δύναται να μεταβιβάζει τις μη βασικές αρμοδιό- 
τητές του, ως και τις αρμοδιότητες άλλου μέλους του σε ένα ή περισσό¬ 
τερα από τα μέλη του ή υπαλλήλους του ιδρύματος ή σε συγκροτούμενες 
από το Διοικ. Συμβούλιο Επιτροπές από τα μέλη του και να αναθέτει σ’ 
αυτούς, την ειδική μέριμνα για ορισμένη πράξη, έργο ή τομέα. Το Διοι¬ 
κητικό Συμβούλιο για εξασφάλιση πόρων υπέρ του ιδρύματος, μεριμνά 
για την πραγματοποίηση εισοδημάτων. 

Άρθρο 6. 

Αρμοδιότητες Προέδρου 

1. Ο Πρόεδρος του Διοικητικού Συμβουλίου του ιδρύματος: 

α) Εκπροσωπεί τούτο στα Δικαστήρια, στις Αρχές, καθώς και στις 
σχέσεις του με κάθε τρίτο, αυτοπροσώπως ή με πληρεξούσιο που ορίζε¬ 
ται απ’ αυτόν και εγκρίνεται με απόφαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και έκτακτες συνε¬ 
δριάσεις, κηρύσσει την έναρξη και λήξη αυτών και διευθύνει τις συζητή¬ 
σεις. 

Οι προσκλήσεις για συνεδρίαση στέλνονται στα μέλη του Διοικητικού 
Συμβουλίου έξι (6) τουλάχιστον μέρες πριν από τη συνεδρίαση. Σε επεί¬ 
γουσες περιπτώσεις οι προσκλήσεις δύνανται να γίνονται και τηλεφω¬ 
νικά. 

γ) Καταρτίζει, βοηθούμενος από το Γραμματέα, την ημερήσια διά¬ 
ταξη των θεμάτων που θα συζητηθούν, την οποία και υπογράφει. Θέμα 
που δεν περιλαμβάνεται σ’ αυτήν δεν συζητείται, εκτός αν πρόκειται για 
επείγουσα υπόθεση και συμφωνήσει δι’ αυτό η πλειοψηφία των παρό¬ 
ντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα Θέμαα της συζήτησης. 
Μπορεί όμως, όποτε κρίνει σκόπιμο, να αναθέτει την εισήγηση διαφό¬ 
ρων θεμάτων σε άλλο μέλος του Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγγραφα του 
ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη που προβλέπε- 
ται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύματος, εκτελεί 
τις αποφάσεις του Διοικητικού Συμβουλίου και ενεργεί σύμφωνα με τις 
ειδικές εξουσιοδοτήσεις και εντολές αυτού. 

2. Τον Πρόεδρο, όταν απουσιάζει ή κωλύεται, αναπληρώνει ο Αντι¬ 


πρόεδρος και σε περίπτωση απουσίας η κωλύματος τούτου, άλλο μέλος 
του Διοικητικού Συμβουλίου που ορίζεται με απόφαση αυτού; 

, Άρθρο 7. 

Αρμοδιότητες Γραμματέα 

1. Ο Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του ιδρύματος προς 
τρίτους. 

β) Φροντίζει για τη σύνταξη των πρακτικών του Διοικητικού Συμ¬ 
βουλίου. 

γ) Διεκπεραιώνει την αλληλογραφία. 

δ) Φυλάττει τα έγγραφα, τα βιβλία (εκτός από τα διαχειριστικά) και 
τη σφραγίδα του ιδρύματος και ευθύνεται για την καταστροφή ή την 
απώλεια τούτων. 

2. Ο Γραμματέας μπορεί, εφόσον κρίνεται, αιτιολογημένα απαραί¬ 
τητο από το Διοικητικό Συμβούλιο (λόγω ειδικών συνθηκών), να βοη- 
θείται από υπάλληλο του ιδρύματος, την ευθύνη όμως για τις ενέργειες 
τούτου φέρει πάντοτε ο ίδιος. 

3. Το Γραμματέα, όταν απουσιάζει ή κωλύεται, αναπληρώνει άλλο 
μέλος του Διοικητικού Συμβουλίου που ορίζεται με απόφαση αυτού. 

Άρθρο 8. 

Αρμοδιότητες Ταμία 

1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και υπογράφοντας 
σχετικές αριθμημένες διπλότυπες αποδείξεις. 

β) Καταθέτει τα έσοδα του ιδρύματος, σε ένα από τα πιστωτικά ιδρύ¬ 
ματα που ορίζονται στο άρθρο 73 του Α.Ν. 2039/39, έχοντας την ευ¬ 
χέρεια να παρακρατεί από αυτά ένα μικρό ποσό, που είναι αναγκαίο για 
τη πληρωμή έκτακτων και επειγουσών δαπανών του ιδρύματος, το 
ύψος του οποίου καθορίζεται με απόφαση του Διοικητικού Συμβουλίου 
στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή του Προέ¬ 
δρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοιχεία του ιδρύ¬ 
ματος. 

ε) Φροντίζει για την έγκαιρη κατάρτιση και υποβολή στο Διοικητικό 
Συμβούλιο των σχεδίων προϋπολογισμού, απολογισμού και ισολογι¬ 
σμού τού ιδρύματος. 

στ) Προβαίνει σε ανάληψη των Καταθέσεων, βάσει εγγράφου εντολής 
του Προέδρου του Διοικητικού Συμβουλίου, ή του νομίμου αναπληρω- 
τού αυτού, που ορίζει και το αναληπτέο ποσό χρημάτων. 

2. Τον Ταμία, όταν απουσιάζει ή κωλύεται, αναπληρώνει άλλο μέλος 
του Διοικητικού Συμβουλίου που ορίζεται με απόφαση αυτού. 

Άρθρο 9. 

Οικονομική Διαχείριση '' 

1. Η Οικονομική διαχείριση του ιδρύματος περιλαμβάνει ετήσια πε¬ 
ρίοδον η οποία αρχίζει την 1η Ιανουάριου και λήγει την 31η Δεκεμβρίου 
του ίδιου έτους. 

Κατ’ εξαίρεση, η πρώτη διαχειριστική περίοδος αρχίζει από την 
ημέρα δημοσίευσης στην Εφημερίδα της Κυβέρνησης του σχετικού Π. 
Δ/τος έγκρισης της σύστασης του ιδρύματος, η οποία μπορεί να παρα- 
ταθεί μέχρι την 31η Δεκεμβρίου του επόμενου ημερολογιακού έτους, με 
απόφαση του Διοικητικού Συμβουλίου που λαμβάνεται στην πρώτη συ¬ 
νεδρίαση. 

2. Η οικονομική διαχείριση γίνεται με βάση προϋπολογισμό και απο¬ 
λογισμό εσόδων και εξόδων, που καταρτίζονται σύμφωνα με τις διατά¬ 
ξεις των άρθρων 101 και 102 του Α.Ν. 2039/39 και του από 
20.12.1939 σχετικού Δ/τος (ΦΕΚ 552/Α/22.12.1939). 

3. Οι πόροι του Ιδρύματος, μετά την αφαίρεση κάθε εξόδου, διατίθε¬ 
νται κατά ποσοστό, όχι ανώτερο από 80% για ικανοποίηση των, κατά 
τα άρθρο 2 του Οργανισμού αυτού, σκοπών του Ιδρύματος, το δε υπό¬ 
λοιπο μένει κατατεθειμένο στην Τράπεζα ή επενδύεται σε τίτλους, ακί¬ 
νητα και άλλα περιουσιακά στοιχεία, που οι προσοδοί τους, κατά την 
κρίση του Διοικητικού Συμβουλίου, θα εξυπηρετούσαν καλύτερα τους 
σκοπούς του Ιδρύματος, με την αύξηση των πόρων αυτού. Τα ποσοστά 
αυτά μπορούν κάθε χρόνο να αυξομειώνονται με απόφαση του Διοικητι¬ 
κού Συμβουλίου. 

4. Τα μετρητά, τα χρεώγραφα και οι τίτλοι του Ιδρύματος κατατίθε- 

νται σε κάποιο κατάστημα ή υποκατάστημα Τραπεζών, που προβλέπο- 
νται από το άρθρο 73 του Α.Ν. 2039/39. 

Από τα εισοδήματα του Ιδρύματος θα καλύπτονται όλες οι ανάγκες 
του κτιρίου, όπως έξοδα ΔΕΗ, ΟΤΕ κ.λπ., συμπεριλαμβανομένων των 
εξόδων και του Β' ορόφου, την επικαρπία του οποίου κρατά ο ιδρυτής. 

Το τυχόν πλεόνασμα κάθε χρήσης αποτελεί αποθεματικό κεφάλαιο 
και καταθέτεται στην Τράπεζα. 

Άρθρο 10. 

Βιβλία και στοιχεία 

1. Το Ίδρυμα τηρεί, υποχρεωτικά, τα ακόλουθα βιβλία και στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού Συμβουλίου. 

γ) Βιβλίο λογιστικής παρακολούθησης, στο οποίο καταχωρίζονται με 
χρονολογική σειρά και με λογιστική τάξη, όλα τα έσοδα και έξοδα του 
ιδρύματος που πραγματοποιούνται στη διάρκεια της χρήσης. 

δ) Βιβλίο παρακολούθησης φιλοξενούμενων ατόμων. 

ε) Στελέχη αριθμημένων διπλότυπων αποδείξεων είσπραξης και 
ενταλμάτων πληρωμής, θεωρημένα από τον Πρόεδρο. 

2) Εκτός από τα παραπάνω βιβλία και στοιχεία, το Διοικητικό Συμ¬ 
βούλιο αποφασίζει την τήρηση και άλλων βιβλίων και στοιχείων, τα 
οποία κρίνει, ότι είναι απαραίτητα για την παρακολούθηση της διαχείρι¬ 
σης της περιουσίας του ιδρύματος και της εκτέλεσης των σκοπών του. 

Άρθρο 11. 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί ή να συμπλη¬ 
ρωθεί με Προεδρικό Διάταγμα, σύμφωνα με τις διατάξεις των άρθρων 
98 του Α.Ν. 2039/39 και 110 και 119 του Αστικού Κώδικα, ύστερα 
από πρόταση του Διοικητικού Συμβουλίου αυτού, τηρούμενης της θέλη¬ 
σης του ιδρυτή. 

Άρθρο 12. 

Αλλαγή σκοπού ιδρύματος 

Σε περίπτωση, που καταστεί απραγματοποίητος ο σκοπός του ιδρύ¬ 
ματος, το ίδρίυμα δεν διαλύεται, αλλά τα εισοδήματά του, χρησιμο¬ 
ποιούνται για άλλους φιλανθρωπικούς σκοπούς που επιλέγονται από το 
Διοικητικό Συμβούλιο, σύμφωνα με τις διατάξεις του άρθρου 89 του 
Α.Ν. 2039/39. 

Στην περίπτωση αυτή, θα μπορεί να μισθωθεί και ολόκληρο το κτίριο 
του ιδρύματος, εφ’ όσον δεν θα είναι απαραίτητο για την εκτέλεση του 
νέου φιλανθρωπικού σκοπού. Και στην περίπτωση αυτή θα ισχύουν οι 
περιορισμοί και οι όροι, που θέτονται στην συστατική πράξη, ως προς 
τον· τρόπο χρήσης του ακινήτου. 

Άρθρο 13. 

Διάλυση του ιδρύματος - Τύχη περιουσίας αυτού 

Το ίδρυμα διαλύεται εφ’ όσον συντρέξουν οι από τις ισχύουσες διατά¬ 
ξεις λόγοι, πλην της αναφερομένης στο άρθρο 12 περίπτωσης και η πε¬ 
ριουσία του περιέρχεται εκεί όπου οι κείμενες διατάξεις προβλέπουν. 

Στους Υπουργούς Οικονομικών και Υγείας, Πρόνοιας και Κοινωνι¬ 
κών Ασφαλίσεων αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 23 Νοεμβρίου 1990 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΥΓΕΙΑΣ, ΠΡΟΝΟΙΑΣ & ΚΟΙΝ/ΚΩΝ ΑΣΦ/ΣΕΟΝ 

ΙΩΑΝΝΗΣ ΠΑΛΑΙΟΚΡΑΣΣΑΣ ΜΑΡΙΕΤΤΑ ΓΙΑΝΝΑΚΟΥ 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 36287 (2) 

Καθορισμός αριθμού εισπρακτόρων που θα προσληφθούν με ανάθεση έρ¬ 
γου στο Οικονομικό Επιμελητήριο της Ελλάδος (Ο.Ε.Ε.). 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 
ΚΑΙ ΕΘΝΙΚΗΣ ΟΙΚΟΝΟΜΙΑΣ 

Σύμφωνα με: 

1. Τις διατάξεις του άρθρου 15 του Ν. 1735/87 (ΦΕΚ 195/τ.Α/ 
11.11.87) «Προσλήψεις στο δημόσιο τομέα, κοινωνικός έλεγχος στη 
δημόσια διοίκηση, πολιτικά δικαιώματα και άλλες διατάξεις», όπως 
τροποποιήθηκε με την αριθ. ΔΙΠΙΔ/Φ./42/37/10112/20.10.88 
(ΦΕΚ. 793/Τ.Β./2.11.88) απόφαση που κυρώθηκε με το Ν. 1835/ 
14.3.89 (ΦΕΚ. 76/Τ.Α./14.3.89) «Σύσταση Υπουργείου Τουρισμού 
και ρύθμιση θεμάτων δημόσιας διοίκησης». 

2. Το με αριθ. πρωτ. Ο.Ε.Ε./Φ/28/Ζ/2765/22.8.1990 έγ¬ 
γραφο. . 

3. Τις ανάγκες του Ο.Ε.Ε. για πρόσληψη με ανάθεση έργου τεσσά¬ 
ρων (4) εισπρακτόρων. 

4) Την υπ’ αριθ. Υ 1201/5.10.90 απόφαση του Πρωθυπουργού 
«Καθορισμός αρμοδιοτήτων του Αναπληρωτή Υπ. Εθν. Οικονομίας 
Ευθ. Χριστοδούλου», αποφασίζουμε: 

1. Καθορίζουμε τον αριθμό τεσσάρων (4) εισπρακτόρων που θα 
προσληφθούν με ανάθεση έργου στο Οικονομικό Επιμελητήριο της Ελ¬ 
λάδος (Ο.Ε.Ε.), για το έργο που συνίσταται στην είσπραξη των καθυστε¬ 
ρημένων συνδρομών των μελών του Ο.Ε.Ε. σύμφωνα με τους όρους που 
προβλέπονται από το Π.Δ. 699/82. 

2. Το χρονικό διάστημα που απαιτείται για την ολοκλήρωση του έρ¬ 
γου ορίζεται σε δώδεκα (12) μήνες και το συνολικό ποσό της αμοιβής 
κάθε εισπράκτορα θα είναι με ποσοστό πάνω στις εισπράξεις σύμφωνα 
με το άρθρο 8 του παραπάνω Π.Δ. που δεν θα υπερβαίνει το 15% επί 
των εισπράξεων. 

3. Το ανωτέρω έργο θα εκτελεστεί εκτός των γραφείων του Ο.Ε.Ε. 
και θα παρακολουθείται από τη Διοίκηση και την αρμόδια υπηρεσία του 
Ο.Ε.Ε. 

4. Η εκτέλεση του έργου αφορά εργασία που δεν ανάγεται στα καθή¬ 
κοντα των υπαλλήλων του Οικονομικού Επιμελητηρίου της Ελλάδος 
(Ο.Ε.Ε.). 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 26 Νοεμβρίου 1990 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΕΩΣ ΑΝΑΠΛΗΡΩΤΗΣ ΕΘΝΙΚΗΣ ΟΙΚΟΝΟΜΙΑΣ 

Μ. ΕΒΕΡΤ ΕΥΘ. ΧΡΙΣΤΟΔΟΥΛΟΥ 

-- 

Αριθ. 57710 (3) 

Αντικατάσταση μελών ΑΣΚΕ ΔΕΗ. 

ΟΙ ΥΠΟΥΡΓΟΙ 
ΕΘΝΙΚΗΣ ΟΙΚΟΝΟΜΙΑΣ 

ΚΑΙ ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη: 

α) Τον Νόμο 1365/83 για την «κοινωνικοποίηση των επιχειρήσεων 
δημοσίου χαρακτήρα ή κοινής ωφέλειας». 

β) Τα άρθρα 3 και 6 του Π.Δ. 57/85 «δομή, ρόλος και τρόπος διοί¬ 
κησης και λειτουργίας της κοινωνικοποιημένης επιχείρησης Δημόσια 
Επιχείρηση Ηλεκτρισμού (ΔΕΗ)». 

γ) Την κοινή υπουργική απόφαση αριθ. 4148/28.8.90 (ΦΕΚ 547/ 
τ.Β./29.8.90) για την ανάκληση και τον ορισμό νέων μελών ΑΣΚΕ/ 
ΔΕΗ. 

δ) Το έγγραφο με αριθ. ΓΓΔ/5870/24.10.90 της ΔΕΗ και το έγ¬ 
γραφο με αριθ. 22592/13.9.90 της Δ/νσης Δικαστικού της ΔΕΗ. ' 

ε) Το γεγονός ότι ο ορισθείς ως μέλος της ΑΣΚΕ/ΔΕΗ, εκπρόσωπος 
των εργαζομένων Ταλαρούγκας Ιωάννης, απεχώρησε από την Υπηρε¬ 
σία του την 1.8.1990, λόγω συνταξιοδοτήσεως. 

στ) Το έγγραφο αρ. ΑΣΚΕ 192.4/1150/7.11.90 της ΑΣΚΕ/ 
ΔΕΗ, με το οποίο κοινοποιείται η παραίτηση του μέλους εκπροσώπου 
του Κράτους της ΑΣΚΕ/ΔΕΗ, Παπαδάκη Αντωνίου, οφειλομένη σε 
υπηρεσιακούς λόγους. 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ζ) Την υπ’ αριθ. Υ 1201/5.10.90 απόφαση του Πρωθυπουργού 
«Καθορισμός αρμοδιοτήτων του Αναπληρωτή Υπ. Εθν. Οικονομίας 
Ευθ. Χριστοδούλου», αποφασίζουμε: - 

1. Τροποποιούμε την αριθ. 4148/28.8.90 απόφασή μας (ΦΕΚ 
547/τ.Β./29.8.90) και, 

α) Ορίζουμε ως τακτικό μέλος της ΑΣΚΕ/ΔΕΗ, εκ των εκπροσώ¬ 
πων του Κράτους, τον Νικηφόρο Μανωλά, με αναπληρωτή του τον Πα¬ 
ναγιώτη Μπατάγια σε αντικατάσταση του παραιτηθέντος Αντωνίου 
Παπαδάκη του Εμμανουήλ. 

β) Ορίζουμε ως τακτικό μέλος της ΑΣΚΕ ΔΕΗ, εκ των εκλεγμένων 
εκπροσώπων των εργαζομένων, κατά τις εκλογές Οκτωβρίου 90, σε 
αντικατάσταση του συνταξιοδοτηθέντος Ταλαρούγκα Ιωάννη, τον ανα¬ 
πληρωτή του Τζουανάκο Ιωάννη, σύμφωνα με το Πρακτικό Αρχαιρε¬ 
σιών και Ανακηρύξεως Επιτυχόντων, της Κεντρικής Εφορευτικής Επι¬ 
τροπής του ΠΔ 57/85, για τις εκλογές Οκτωβρίου 1988. 

2. Κατά τα λοιπά παραμένει ως έχει η απόφασή μας αρ. 4148/ 
28.8.90. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 23 Νοεμβρίου 1990 

ΟΙ ΥΠΟΥΡΓΟΙ" .. 

ΑΝΑΠΛΗΡΩΤΗΣ ΕΘΝΙΚΗΣ ΟΙΚΟΝΟΜΙΑΣ ΒΙΟΜΗΧΑΝΙΑΣ, ΕΝΕΡΓΕΙΑΣ & ΤΕΧΝΟΛΟΓΙΑΣ 

ΕΥΘ. ΧΡΙΣΤΟΔΟΥΛΟΥ ΣΤ. ΔΗΜΑΣ 

-♦- 

Αριθ . 207 3808 /7763/0022 (4) 

Παράταση λειτουργίας της Ειδικής Επιτροπής για σύνταξη/Κώδικα νο¬ 
μοθεσίας της Δημοτικής και Κοινοτικής Περιουσίας. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΚΑΙ ΟΙΚΟΝΟΜΙΚΩΝ 

Έχοντας υπόψη: * 

1. Τις διατάξεις: 

α. Του άρθρου 10 του Ν. 1491/1984. 

β. Του άρθρου 7 παρ. 3 εδάφιο δεύτερο του Ν. 1084/1980. 

2. Την 1133/18.1.1985 απόφαση του Υπουργού Εσωτερικών με 
την οποία συστάθηκε ειδική επιτροπή για τη σύνταξη κώδικα νομοθε¬ 
σίας της Δημοτικής και Κοινοτικής Περιουσίας (ΦΕΚ 51/Β’/ 
31.1.ΐ985)®όπως αυτή τροποποιήθηκε μεταγενέστερα. 

3. Την 49911/26.7.88 κοινή απόφαση των Υπουργών Εσωτερι¬ 
κών και Οικονομικών με την οποία παρατάθηκε η λειτουργία της επι¬ 
τροπής μέχρι 30ης Δεκεμβρίου 1989. 

4. Την από 15.3.1990 έγγραφη πρόταση του Κίμωνα Χαλαζωνίτη, 
Συμβούλου της Επικράτειας, Προέδρου της ανωτέρω Επιτροπής, για 
παράταση του χρόνου λειτουργίας της επιτροπής προκειμένου η επι¬ 
τροπή να τελειώσει το έργο της. 

5. Το γεγονός ότι η Επιτροπή παρ’ όλες τις προσπάθειες που κατέ¬ 
βαλε κατά το χρόνο λειτουργίας της δεν κατόρθωσε να τελειώσει το 
έργο της, γιατί η σύνταξη του Κώδικα γίνεται για πρώτη φορά και αντι¬ 
μετώπισε μεγάλες δυσκολίες. 

6. Τις εκτιμήσεις της υπηρεσίας, σύμφωνα με τις οποίες παρίσταται 
απόλυτη ανάγκη παράτασης του χρόνου λειτουργίας της Επιτροπής αυ¬ 
τής, για να ολοκληρώσει οριστικά το έργο της. 

7. Την αρ. Υ.1140/1051173/390/0001 κοινή απόφαση τόυ 
Πρωθυπουργού και Υπουργού Οικονομικών σχετική με «ανάθεση αρμο¬ 
διοτήτων Υπουργού Οικ/κών στους Υφυπουργούς Οικ/κών», αποφασί¬ 
ζουμε: 

Παρατείνουμε τη λειτουργία της προβλεπόμενης από το άρθρο 10 
του Ν. 1491/1984 ειδικής Επιτροπής Σύνταξης Κώδικα Νομοθεσίας 
της Δημοτικής και Κοινοτικής Περιουσίας μέχρι 31 Δεκεμβρίου 1991, 
για τους λόγους που αναφέρονται στο σκεπτικό της παρούσας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 22 Νοεμβρίου 1990 

ΟΙ ΥΠΟΥΡΓΟΙ 

ΕΣΩΤΕΡΙΚΟΝ ΥΦΥΠΟΥΡΓΟΣ ΟΙΚΟΝΟΜΙΚΩΝ 

Σ. ΚΟΥΒΕΛΑΣ ΠΑΝ. ΔΕΛΗΜΗΤΣΟΣ 


Αριθ. 2063051/6800/0022 (5) 

Αποζημίωση για οδοιπορικά έξοδα στον καθηγητή Δημήτριο Μόνου. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

. α) Το άρθρο 1 του Ν.Δ. 1106/72 (ΦΕΚ 17 τευχ. Α’) ως έχει τροπο¬ 
ποιηθεί με το Ν.Δ. 23/73 (ΦΕΚ 131 τευχ. Α') όμοιο. 

β) Τα αριθ. 44552/6525/17.3.72 και 129507/3496/15.9.73 
έγγραφα του Υπουργείου Οικονομικών (Γ.Λ.Κ.) και, 

γ) Το έγγραφο 20077/8160/3.7.90 του Παν/μίου Αθηνών και, 

δ) Την αριθ. Υ.1140/1051173/1390/0001/90 Κοινή απόφαση 
του Πρωθυπουργού και του Υπουργού Οικονομικών (Ανάθεση αρμοδιο¬ 
τήτων στον Υφυπουργό Οικονομικών, αποφασίζουμε: 

Καθορίζουμε σε δρχ. διακόσιες εξήντα εννέα χιλιάδες διακόσιες εί¬ 
κοσι δύο (269.222) την αποζημίωση ήτοι: 

Οδοιπορικά δρχ. 84.633 

Μεταφορά οικοσκευής δρχ. 28.211 

Έξοδα πρώτης εγκατάστασης δρχ. 156.378 του Μόνου Δημητρίου 
ο οποίος υπηρετούσε ως αναπληρωτής καθηγητής Κοινωνιολογίας του 
Παν/μίου Τσέστερ της Νέας Υόρκης διορίστηκε (ΦΕΚ 201/19.10.87) 
τ.Ν.Π.Δ.Δ. ανέλαβε καθήκοντα αναπληρωτή καθηγητή του τμήματος 
της Νοσηλευτικής του Παν/μίου Αθηνών στις 21.3.88. 

Η σχετική δαπάνη θα βαρύνει τον προϋπολογισμό του Παν/μίου 
Αθηνών. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 22 Νοεμβρίου 1990 

οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ' ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΠΑΝ. ΔΕΛΗΜΗΤΣΟΣ ΒΑΣ. ΚΟΝΤΟΓΙΑΝΝΟΠΟΥΛΟΣ 
--♦- 

Αριθ. 2073238/8222/0024 (6) 

Ανάκληση της 2031321/Α/3520/0024/29.5.1990 απόφασης του 
Υπουργού Οικονομικών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του από 20.1.1932 Π.Δ/τος «Διαχείριση νομικών 
προσώπων από την Τράπεζα της Ελλάδας». 

2. Το από 7.10.1958 Β.Δ/γμα (ΦΕΚ ΑΊ75/24.10.1958) «Τρο¬ 
ποποίηση του από 20.1.1932 Π.Δ/τος». 

3. Το Ν.Δ/γμα 496/1974 «Περί Λογιστικού των ΝΠΔΔ». 

4. Την απόφασή μας αριθ. 2031321/Α3520/0024/29.5.90 Ανά¬ 
θεση της ταμιακής διαχείρισης Γενικού Νομαρχιακού Νοσοκομείου Βέ¬ 
ροιας στην Τράπεζα της Ελλάδας. 

5. Το έγγραφο της Τράπεζας της Ελλάδας αριθ. 53968/ 
19.11.90. 

6. Την απόφαση του Υπουργού των Οικονομικών αριθ. 1035391/ 
900/0006Α/14.5.90 (ΦΕΚ 315/Β/14.5.1990) «Μεταβίβαση της 
εξουσίας να υπογράφουν με εντολή Υπουργού στο Γενικό Γραμματέα, 
στους Ειδικούς Γραμματείς, στους Προϊσταμένους Δ/νσεων, Τμημά¬ 
των κ.λπ.», αποφασίζουμε: 

Ανακαλούμε την ανωτέρω απόφασή μας αριθ. 2031321/Α3520/ 
0024/29.5.1990 σχετική με την Ανάθεση της ταμιακής διαχείρισης 
του Γενικού Νομαρχιακού Νοσοκομείου Βέροιας στην Τράπεζα της Ελ¬ 
λάδος και ορίζουμε όπως το ταμιακό υπόλοιπο του λογ/σμού του μετα¬ 
φερθεί σε λογαριασμό που θα τηρείται στην Τράπεζα Αττικής - Ϋποκ- 
/μα Βέροιας. ,·: 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 23 Νοεμβρίου 1990 

Με εντολή Υπουργού 
Ο Διευθυντής 

ΓΕΩΡΓΙΟΣ ΚΑΡΤΣΩΝΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


'.ριθ. ΑΙγ/30371 (7) 

ιορισμός Προέδρου και μελών στο Ανώτατο Φαρμακευτικό Πειθαρ¬ 
χικό Συμβούλιο. 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 2 του Ν. 4031/1959. 

2. Τις διατάξεις του άρθρου 58 του Ν. 1539/1985. 

3. Την αριθ. 1059/3.5.1990 (ΦΕΚ 295/1990 τ.Β’) απόφαση του 
Τρωθυπουργού. 

4. Το αρ'ιθ. 1709/24.7.1990 έγγραφο του Πανελληνίου Φαρμα¬ 
κευτικού Συλλόγου. 

5. Το αριθ. 4937/10.9.1990 έγγραφο του Εφετείου Αθηνών, απο¬ 
φασίζουμε: 

1. Διορίζουμε στο Ανώτατο Φαρμακευτικό Πειθαρχικό Συμβούλιο τα 
κατωτέρω Πρόσωπα. 

α) Αρχοντή Ντόβα, Εφέτη Αθηνών, ως Πρόεδρο με αναπληρωτή του 
τον Ελισσαίο Μιτζάλη, ομοίως. 

β) Ανδρομάχη Αντωνιάδου, υπάλληλο της Δ/νσεως Φαρμάκων και 
>αρμακείων με βαθμό Α' κλάδου ΠΕ6, ως αναπληρώτρια της Δ/ 
νσεως Φαρμάκων και Φαρμακείων που μετέχει ως τακτικό μέλος στο 
Συμβούλιο λόγω θέσεως. 

γ) Θάνο Βαλισσάριο, υπάλληλο της Δ/νσεως Φαρμάκων και Φαρμα¬ 
κείων με βαθμό Α' του κλάδου ΠΕΙ Διοικητικού με αναπληρωτριά του 
την Μαρία Παπαδοπούλου. 

2. Η θητεία των ανωτέρω διοριζομένων θα είναι για τρία χρόνια. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 23 -Νοεμβρίου 1990 

Ο ΑΝΑΠΛ. ΥΠΟΥΡΓΟΣ 

ΓΕΩΡΓΙΟΣ ΣΟΥΡΛΑΣ 
-♦- 

Αριθ. Γ6α/2010 (8) 

Χορήγηση άδειας ασκήσεως επαγγέλματος Κοινωνικού Λειτουργού 
στην Μούρτζη Φωτεινή του Παναγιώτη. 

Η ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Με την απόφαση της Υπουργού Υγείας Πρόνοιας και Κοινωνικών 
Ασφαλίσεων Γ6α/2010/21.11.1990 έχει χορηγηθεί στην Μούρτζη 
Φωτεινή του Παναγιώτη άδεια ασκήσεως επαγγέλματος Κοινωνικού 
Λειτουργού. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 21 Νοεμβρίου 1990 

Με εντολή Υπουργού 
Η Διευθύντρια 
ΧΡΥΣΟΥΛΑ ΣΟΚΟΛΗ 


♦ 


Αριθ. Γ6α/20ΐ2 ' (9) 

Χορήγηση άδειας ασκήσεως επαγγέλματος Κοινωνικού Λειτουργού 
στην Καλαμπίδου Χαρίκλεια του Σπύρου. 


Η ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Με την απόφαση της Υπουργού Υγείας Πρόνοιας και Κοινωνικών 
Ασφαλίσεων Γ6α/2012/21.11.1990 έχει χορηγηθεί στην Καλαμπί¬ 
δου Χαρίκλεια του Σπύρου άδεια ασκήσεως επαγγέλματος Κοινωνικού 
Λειτουργού. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 21 Νοεμβρίου 1990 

Με εντολή Υπουργού 
Η Διευθύντρια 
ΧΡΥΣΟΥΛΑ ΣΟΚΟΛΗ 


Αριθ. Η/1695 (10) 

Σύσταση, σύνθεση και συγκρότηση Ελληνικής (Εθνικής) Επιτροπής του 
Κέντρου Ευρωπαϊκής Εκπαίδευσης. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, ΟΙΚΟΝΟΜΙΚΩΝ ΚΑΙ 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 13 του Ν. 1232/1982 (ΦΕΚ 22/82 
Α’) «επαναφορά σε ισχύ, τροποποίηση κ.λ.π. των διατάξεων του Ν.Δ. 
4352/64». 

2. Τις διατάξεις της παρ. 3 του άρθρου 19 του Ν. 1476/1984 
(ΦΕΚ 136 Α'), όπως τροποποιήθηκε με την παρ. 5 του άρθρου 76 του 
Ν. 1566/85 (ΦΕΚ 167 Α') «δομή και λειτουργία της πρωτοβάθμιας 
και δευτεροβάθμιας εκπαίδευσης και άλλες διατάξεις». 

3. Τις ΔΙΟΔ/Φ.7/198/952.3/10/13.10.1988 (ΦΕΚ 746 Β') 
και ΔΟΑ Φ7/199/23555/4.10.89 (ΦΕΚ 767 Β') αποφάσεις του 
Υπουργείου Προεδρίας της Κυβέρνησης, με τις οποίες παρετάθη μέχρι 
31.12.1990 η προθεσμία για τη σύσταση, σύνθεση και ανασύνθεση 
συλλογικών οργάνων του κατά το άρθρο 1 παρ. 6 του Ν. 1256/1982 
δημοσίου τομέα. 

4. Την αριθ. Υ. 1140/1051177/1390/0001/9.7.90 απόφαση 
του Πρωθυπουργού και του Υπουργού Οικονομικών για ανάθεση αρμο¬ 
διοτήτων στον Υφυπουργό Οικονομικών (ΦΕΚ 420/Β/90), αποφασί¬ 
ζουμε: 

Άρθρο 1 

Σύσταση - Σύνθεση Επιτροπής 

1. Συνιστάται άμισθη επιτροπή με την επωνυμία «Ελληνική (Εθνική) 
Επιτροπή του Κέντρου Ευρωπαϊκής Εκπαίδευσης». 

2. Η Επιτροπή αυτή είναι δεκαπενταμελής. Δύνανται να μετέχουν σ’ 
αυτή εκπρόσωποι του Υπουργείου Εθνικής Παιδείας και Θρησκευμά¬ 
των και άλλων εκπαιδευτικών αρχών, του Παιδαγωγικού Ινστιτούτου, 
των σχολών και ιδρυμάτων κατάρτισης και επιμόρφωσης εκπαιδευτι¬ 
κών καθώς και εκπαιδευτικοί, εν ενεργεία ή συνταξιούχοι και άλλες 
προσωπικότητες, που έχουν ειδικές σπουδές, ειδικές γνώσεις, ειδική 
ενασχόληση ή εμπειρία, ή επιδεικνύουν ιδιαίτερο ενδιαφέρον και ευαι¬ 
σθησία στα θέματα της Ερωπαϊκής διάστασης στην εκπαίδευση. 

3. Η Επιτροπή αυτή συγκροτείται ανά διετία με απόφαση του Υπουρ¬ 
γού Εθνικής Παιδείας και Θρησκευμάτων. Με την απόφαση συγκρότη¬ 
σης ορίζονται ο Πρόεδρος, ο Γ ενικός Γ ραμματέας, ο Ταμίας της. Με την 
ίδια απόφαση μπορούν να ορίζονται και ειδικά καθήκοντα σε άλλα μέλη. 
Για κάθε μέλος της Επιτροπής ορίζεται και ο αναπληρωματικός του. Η 
θητεία των μελών είναι διετής, δυναμένη να ανανεώνεται. 

Άρθρο 2 

Αρμοδιότητες - Έργο της Επιτροπής 

1. Η Ελληνική (Εθνική) Επιτροπή του Κέντρου Ευρωπαϊκής Εκπαί¬ 
δευσης: 

α) Επικοινωνεί και συνεργάζεται στενά με το Συμβούλιο και την Ευ¬ 
ρωπαϊκή Γραμματεία του Κέντρου Ευρωπαϊκής Εκπαίδευσης και με τις 
αντίστοιχες Εθνικές Επιτροπές των άλλων χωρών για την προώθηση 
της ευρωπαϊκής διάστασης στην εκπαίδευση. 

β) Μετέχει με ένα εκπρόσωπό της, στις κατ’ έτος συναντήσεις των εκ¬ 
προσώπων των Εθνικών Επιτροπών του Κέντρου Ευρωπαϊκής Εκπαί¬ 
δευσης που οργανώνονται από το Κεντρικό Συμβούλιο και την Ευρω¬ 
παϊκή Γ ραμματεία για την ανταλλαγή απόψεων και εμπειριών στα προ¬ 
γράμματα δράσεως για την επιτυχία των κοινών σκοπών. 

γ) Αναλαμβάνει πρωτοβουλίες, έπειτα από έγκριση του Υπουργείου 
Εθνικής Παιδείας και Θρησκευμάτων, για τη μελέτη του περιεχομένου 
σπουδών των σχολείων πρωτοβάθμιας και δευτεροβάθμιας εκπαίδευ¬ 
σης και την επισήμανση των στοιχείων ή πληροφοριών που ενδείκνυται 
να απαλειφθούν ή να περιληφθούν στα προγράμματα και στα διδακτικά 
βιβλία σε σχέση πάντοτε με την καλύτερη προώθηση της Ευρωπαϊκής 
διάστασης, σύμφωνα με τα ψηφίσματα των Υπουργών Παιδείας της 

ΕΟΚ. 

δ) Οργανώνει σεμινάρια και συνέδρια για εκπαιδευτικούς με σκοπό 
να τους ευαισθητοποιήσει στα ευρωπαϊκά θέματα και να τους ενημερώ¬ 
σει για τους ενδεδειγμένους και αποτελεσματικούς τρόπους εισαγωγής 
του ευρωπαϊκού πνεύματος και της ευρωπαϊκής διάστασης στην εκπαί¬ 
δευση. 

ε) Αναλαμβάνει την προετοιμασία, παραγωγή και διανομή στα σχο¬ 
λεία καταλλήλου εποπτικού υλικού, έπειτα από έγκριση του Υπουργείου 
Εθνικής Παιδείας και θρησκευμάτων. 

Άρθρο 3 

Δαπάνες - Διαδικαστικά θέματα 

1. Η Ελληνική Επιτροπή του Κέντρου Ευρωπαϊκής Εκπαίδευσης 
διαχειρίζεται τα χρηματικά ποσά που αποστέλλονται σ’ αυτήν από την 
Ευρωπαϊκή Γραμματεία ή από άλλους φορείς ή οργανισμούς για την 
κάλυψη αποκλειστικά και μόνο δαπανών που έχουν σχέση με το έργο 
και τις δραστηριότητές της. 

2. Τα χρηματικά ποσά και τα οποιαδήποτε εμβάσματα κατατίθενται 
σε λογαριασμό στο όνομα της Ελληνικής Επιτροπής του Κέντρου Ευρω¬ 
παϊκής Εκπαίδευσης, που ανοίγεται και τηρείται για το σκοπό αυτό σε 
Άληνικό Πιστωτικό Ίδρυμ; , 

3. Στην αρχή κάθε οικονομικού έτους συντάσσεται προϋπολογισμός 
που εγκρίνεται από το Υπουρ ρείο Εθνικής Παιδείας και Θρησκευμά¬ 
των. Στο τέλος του οικονομικού έτους καταρτίζεται απολογισμός ο 
οποίος υποβάλλεται για έγκριι η στο ίδιο Υπουργείο. Αντίγραφα του 
εγκεκριμένου προϋπολογισμού και απολογισμού αποστέλλονται και 
στην Ευρωπαϊκή Γραμματεία. 

4. Η ανάληψη χρημάτων από το λογαριασμό και η δαπάνη γίνονται 
έπειτα από αιτιολογημένη πράξη - απόφαση - της Επιτροπής. 

5. Ως προς τη λειτουργία της Επιτροπής (συνεδριάσεις, απαρτία, 
λήψη αποφάσεων κ.λ.π.) ισχύουν οι διατάξεις που διέπουν τη λειτουργία 
των συλλογικών οργάνων. 

6. Η Ελληνική Επιτροπή του Κέντρου Ευρωπαϊκής Εκπαίδευσης 
έχει δική της σφραγίδα και διεξάγει την αλληλογραφία δια του Προέ¬ 
δρου και του Γεν. Γραμματέως με την Ευρωπαϊκή Γραμματεία, τις 
αντίστοιχες Εθνικές Επιτροπές των άλλων Χρών ή άλλες υπηρεσίες και 
οργανώσεις ή οργανισμούς της Χώρας. 

7. Τηρεί πρωτόκολλο αλληλογραφίας, βιβλίο πράξεων - αποφάσεων, 
βιβλίο ταμείου, διπλότυπο εισπράξεων εσόδων, διπλότυπο ενταλμάτων 
πληρωμής δαπανών και τους αντίσοιχους φακέλους αλληλογραφίας (ει¬ 
σερχομένων - εξερχομένων και παρασταστικών στοιχείων δαπανών. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 26 Νοεμβρίου 1990 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΦΥΠ. ΟΙΚΟΝΟΜΙΚΟΝ 

μιΛτ. εβερτ παν. δελημητςος 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΒΑΣ. ΚΟΝΤΟΓΙΑΝΝΟΠΟΥΛΟΣ 

-♦- 

Αριθ. ΙΑ/1694 (11) 

Σύσταση, σύνθεση και συγκρότηση Επιτροπής Ευρωπαϊκής Ημέρας 
των Σχολείων. 

ΟΙ ΥΠΟΥΡΓΟΙ. 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, ΟΙΚΟΝΟΜΙΚΩΝ ΚΑΙ 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 13 του Ν. 1232/1982 (ΦΕΚ 22/82 
Α’) «επαναφορά σε ισχύ, τροποποίηση κ.λ.π. των διατάξεων του Ν.Δ. 
4352/64». 

2. Τις διατάξεις της παρ. 3 του άρθρου 19 του Ν. 1476/1984 
(ΦΕΚ 136 Α'), όπως τροποποιήθηκαν με την παρ. 5 του άρθρου 76 του 
Ν. 1566/85 (ΦΕΚ 167 Α’) «δομή και λειτουργία της πρωτοβάθμιας 
και δευτεροβάθμιας εκπαίδευσης και άλλες διατάξεις». 

3. Τις ΔΙΟΔ/Φ.7/198/952.3/10/13.10.1988 (ΦΕΚ 746 Β') 
και ΔΟΑ Φ7/199/23555/4.10.89 (ΦΕΚ 767 Β') αποφάσεις του 
Υπουργού Προεδρίας της Κυβέρνησης, με τις οποίες παρατάθηκε μέχρι 
31.12.1990 η προθεσμία για τη σύσταση, σύνθεση και. ανασύνθεση 
συλλογικών οργάνων του κατά το άρθρο 1 παρ. 6 του Ν. 1256/1982 
δημοσίου τομέα. 

4. Την αριθ. Υ. 1140/1051173/1390/9.7.90 (ΦΕΚ 420/Β/90) 
κοινή απόφαση του Πρωθυπουργού και του Υπουργού Οικονομικών 
«Ανάθεση αρμοδιοτήτων Υπουργού Οικονομικών στον Υφυπουργό Οι¬ 
κονομικών», αποφασίζουμε: 


Άρθρο 1 

Σύσταση - Σύνθεση Επιτροπής 

. 1. Συνιστάται άμισθη επιτροπή με την επωνυμία «Ελληνική Επι¬ 
τροπή για την Ευρωπαϊκή Ημέρα των Σχολείων». 

2. Η Επιτροπή αυτή αποτελείται από τους εξής: 

α) Ένα εκπαιδευτικό, μέλος Δ.Ε.Π. των ΑΕΙ ή ΤΕΙ ή του Παιδαγω¬ 
γικού Ινστιτούτου, ή Γενικό Διευθυντή του Υπουργείου Παιδείας. 

β) Τους Προϊσταμένους των Διευθύνσεων του ΥΠΕΠΘ: Σπουδών 
Πρωτοβάθμιας, Σπουδών Δευτεροβάθμιας, Σπουδών Τριτοβάθμιας, 
Σχολών Εκπ/σης Διδ. Προσωπικού (Επιμόρφωσης), Ειδικής Αγωγής. 

γ) Από εκπρόσωπο της Διεύθυνσης Διεθνών σχέσεων ή της Διεύθυν¬ 
σης ΕΟΚ του Υπουργείου Παιδείας. 

δ) Από ένα Σχολικό Σύμβουλο Πρωτοβάθμιας και ένα Σχολικό Σύμ¬ 
βουλο Δευτεροβάθμιας Εκπαίδευσης. 

ε) Από ένα εκπρόσωπο των Γραφείων της Ε.Ο.Κ. και 

στ) Από, ένα εκπρόσωπο του Ελληνικού Τμήματος της ΑΕΌΕ. 

3. Η Επιτροπή της Ευρωπαϊκής Ημέρας των Σχολείων συγκροτείται 
ανά διετία με απόφαση του Υπουργού Εθνικής Παιδείας και Θρησκευ¬ 
μάτων. Στην απόφαση ορίζεται ο Πρόεδρος, ο Γενικός Γραμματέας και 
ο Ταμίας της Επιτροπής. Επίσης με την ίδια απόφαση μπορούν να ανα¬ 
τίθενται και ειδικά καθήκοντα σε άλλα μέλη (οργανωτού φιλοξενίας, 
κ.λ.π). Για κάθε μέλος της Επιτροπής ορίζεται και αναπληρωτής. Η θη¬ 
τεία των μελών είναι διετής. 

Άρθρο 2 

Έργο της Επιτροπής 

1. Η Επιτροπή της Ευρωπαϊκής Ημέρας των Σχολείων έχει το εξής 
έργο: 

α) Επικοινωνεί και συνεργάζεται στενά με τη Διεθνή Γραμματεία της 
Ευρωπαϊκής Ημέρας των Σχολείων και τις αντίστοιχες Επιτροπές των 
άλλων Ευρωπαϊκών Χωρών για την προώθηση των επαφών και γνωρι¬ 
μιών μεταξύ των μαθητών. 

β) Εισηγείται κατ’ έτος στον Υπουργό Εθνικής Παιδείας και θρη¬ 
σκευμάτων τα θέματα που ορίζονται για τον διαγωνισμό που διενεργεί- 
ται μεταξύ των μαθητών για την Ευρωπαϊκή Ημέρα των Σχολείων. 

β) Συγκεντρώνει τα έργα (γραπτές εργασίες ή καλλιτεχνήματα) τα 
οποία προκρίνονται για βράβευση από τα σχολεία και τις Διευθύνσεις 
και Γραφεία Εκπαιδεύσεως. 

γ) Κρίνει και αξιολογεί τα αποστελλόμενα έργα κάι επιλέγει με αιτιο¬ 
λογημένη πράξη της τα προς βράβευση έργα. 

δ) Οργανώνει την τελετή βράβευσης και απονομής των επάθλων 
στους νικητές μαθητές. 

ε) Επιλέγει τους νικητές, που θα εκπροσωπήσουν την Χώρα μας στις 
ομάδες νικητών που θα φιλοξενηθούν σε άλλες χώρες. 

στ) Οργανώνει και πραγματοποιεί πρόγραμμα φιλοξενίας νικητών 
διαγωνισμών εξ άλλων χωρών. 

2. Συμμετέχει με έναν εκπρόσωπό της στις ετήσιες συναντήσεις αντι¬ 
προσώπων των Επιτροπών Ε.Η.Σ. όλων των χωρών για την ανταλ¬ 
λαγή απόψεων και εμπειριών. 

3. Διαχειρίζεται τα χρηματικά ποσά που η Διεθνής Γ ραμματεία ή άλ¬ 
λος φορέας ή οργανισμός αποστέλλει για την κάλυψη αποκλειστικά και 
μόνο των δαπανών που συνεπάγονται οι δραστηριότητες που περιγρά- 
φονται ανωτέρω. Τα χρηματικά ποσά κατατίθενται σε Πιστωτικό 
ίδρυμα σε λογαριασμό στο όνομα της Επιτροπής της Ευρωπαϊκής Ημέ¬ 
ρας των Σχολείων. Η διαχείριση γίνεται σύμφωνα με προϋπολογισμό 
που συντάσσει η Επιτροπή και εγκρίνεται από τον Υπουργό Εθνικής 
Παιδείας και Θρησκευμάτων. Η ανάληψη και η δαπάνη γίνεται έπειτα 
από αιτιολογημένη πράξη της Επιτροπής. Στο τέλος κάθε οικονομικού 
Έτους συντάσσεται απολογισμός και υποβάλλεται στη Διεύθυνση Οικ. 
Υποθέσεων του ΥΠΕΠΘ. Αντίγραφα του Προϋπολογισμού και του 
Απολογισμού αποστέλλονται και στη Διεθνή Γραμματεία. 

Άρθρο 3 

Διαδικαστικά θέματα 

1. Ως προς τη λειτουργία της Επιτροπής (συνεδρίες, απαρτία, λήψη 
αποφάσεων κ.λ.π.) εφαρμόζονται,οι διατάξεις που ισχύουν για τα συλλο¬ 
γικά όργανα. 

2. Η Επιτροπή Ε.Η.Σ. έχει δική της σφραγίδα και διεξάγει αλληλο¬ 
γραφία απευθείας με τη Διεθνή Γ ραμματεία και τις αντίστοιχες Επιτρο¬ 
πές των άλλων Χωρών. 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ {ΤΕΥΧΟΣ ΔΕΥΤΕΡΟ) 


3. Τηρεί τα εξής βιβλία: Πρωτόκολλο αλληλογραφίας, βιβλίο πρά¬ 
ξεων, βιβλίο Ταμείου, Διπλότυπα Εισπράξεως Εσόδων, Διπλότυπο 
Ενταλμάτων Πληρωμών και τους ανάλογους φακέλους εγγράφων και 
παραστατικών δαπανών. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 26 Νοεμβρίου 1990 

οι ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΦΥΠ, ΟΙΚΟΝΟΜΙΚΟΝ 

ΜΙΛΤ. ΕΒΕΡΤ ΠΑΝ. ΔΕΛΗΜΗΤΣΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΒΑΣ. ΚΟΝΤΟΓΙΑΝΝΟΠΟΥΛΟΣ 
'-♦-- . 

Αριθ.·Φ.051/264/Α1/454 (12) 

Αναπροσαρμογή των δικαιωμάτων της Εκκλησίας της Ελλάδος από 
άδειες γάμων και από διαζύγια. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ 

ΚΑΙ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις α) της παρ. 4 του αρθ. 6 του Ν. 4589/1966 β) του 
άρθ. 31 του Ν. 1473/1984 (ΦΕΚ 127/7.9.84 τ. Α’). 

2. Την αριθμ. 23633/29.2.1952 απόφαση του Υπουργού Εθν. 
Παιδείας & Θρησκ/των «Περί καθορισμού του υπό του Αρχιερέως ει- 
σπραττομένου ποσού δι’ εκάστην άδειαν γάμου ή διαζυγίου» (ΦΕΚ 
109/12.5.1952 τ. Β'). 

3. Το Π.Δ. 751/1974 «Περί αναπροσαρμογής των δικαιωμάτων 
του ΟΔΔΕΠ εκ γάμων και διαζυγίων». 

4. Το αριθμ. 20/3808/838/19.9.1990 έγγραφο της Ιεράς Συνό¬ 
δου της Εκκλησίας της Ελλάδος, με το οποίο ζητείται η αναπροσαρ¬ 
μογή των τιμών των ενσήμων γάμων και διαζυγίων. 

5. Την αριθμ. Τ 1140/1051173/1390/9.7.90 (ΦΕΚ 420/Β/ 
90) κοινή απόφαση Πρωθυπουργού και Υπουργού Οικονομικών «Ανά¬ 
θεση αρμοδιοτήτων Υπουργού Οικονομικών στον Υφυπουργό Οικονομι¬ 
κών», αποφασίζουμε: 

Τα δικαιώματα για τις άδειες γάμων και για τα διαζύγια που ει- 
σπράττονταν από τον Οργανισμό Διοικήσεως Εκκλησιαστικής Περιου¬ 
σίας (ΟΔΕΠ) και μετά την ισχύ του Ν. 1811/1988 (ΦΕΚ 231 Α’) πε- 
ριήλθαν στην Εκκλησία της Ελλάδος, αναπροσαρμόζονται ως εξήςι 

Τα δικαιώματα ποσού σαράντα (40) δρχ. αυξάνονται σε εκατό (100) 
και των διακοσίων (200) δρχ. σε διακόσιες πενήντα (250). 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 15 Νοεμβρίου 1990 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΟΝ ' ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚ/ΤΩΝ 

ΠΑΝΑΓ. ΔΕΛΗΜΗΤΣΟΣ ΒΑΣ. ΚΟΝΤΟΓΙΑΝΝΟΠΟΥΛΟΣ 


Αριθ. 373 . (13) 

Αναδιορισμός ανάκληση και ορισμός Βοηθών Γενικών Διευθυντών μετά 

τον επανακαθορισμό της συγκρότησης του Δ. Συμβουλίου της ΔΕΗ. 

ΔΗΜΟΣΙΑ ΕΠΙΧΕΙΡΗΣΗ ΗΛΕΚΤΡΙΣΜΟΥ 

Σύμφωνα με τις διατάξεις του Π.Δ. 57/1985 το Διοικητικό Συμβού¬ 
λιο της ΔΕΗ έλαβε την απόφαση αριθ. 373/2.11.90 με την οποία: 

1. Αναδιόρισε τους: 

α) Γεώργιο Συντζανάκη, ως βοηθό Γενικό Διευθυντή Διανομής για 
το υπόλοιπο της θητείας του, ήτοι μέχρι 20.7.1992. 

β) Αθανάσιο Γκαμπλέτσα, ως βοηθό Γενικό Διευθυντή Ανάπτυξης 
Σταθμών Παραγωγής Ηλεκτρικής Ενέργειας για το υπόλοιπο της θη¬ 
τείας του, ήτοι μέχρι 20.7.1992. 

γ) Ιωάννη Δρούγα, ως Βοηθό Γενικό Διευθυντή Ανάπτυξης και 
Εκμετάλλευσης Ορυχείων, για το υπόλππο της θητείας του, ήτοι μέχρι 
20.7.1992. 

δ) Γεώργιο Κατρανά, ως Βοηθό Γ/ /ικό Διευθυντή Παραγωγής Με¬ 
ταφοράς για το υπόλοιπο της θητεία,- του, ήτοι μέχρι 1.8.1992. 

2. Ανακάλεσε τους: 

α) Ραφαήλ Μαϊόπουλο, από τη θέση του Βοηθού Γενικού Διευθυντή 
Οικονομικού. 

β) Ιωάννη Σταθούλια, από τη θέση του Βοηθού Γ ενικού Διευθυντή 
Διοικητικού. 

3. Όρισε τους: 

α) Ερωτόκριτο Βαλλιανάτο, ως Βοηθό Γ ενικό Διευθυντή Διοικητικού 
με τριετή θητεία.· 

β) Θεοφάνη Χαμόδρακα, ως Βοηθό Γενικό Διευθυντή Οικονομικού, 
με τριετή θητεία. / 

Η απόφαση αυτή να δημοσιευθεί στην Εφημερίδα της Κυβερνήσεως. 

. Αθήνα, 28 Νοεμβρίου 1990 

Ο Γενικός Διευθυντής 
θ.ΞΑΝΘΟΠΟΥΛΟΣ 


Αριθ. 357 


(14) 


Ορισμός Βοηθού Γενικού Διευθυντή παρά τω Γενικώ Διευθυντή της 

ΔΕΗ. 

ΔΗΜΟΣΙΑ ΕΠΙΧΕΙΡΗΣΗ ΗΛΕΚΤΡΙΣΜΟΥ 


Σύμφωνα με τις διατάξεις του Π.Δ. 57/1985 το Διοικητικό Συμβού¬ 
λιο της ΔΕΗ έλαβε την απόφαση αριθ. 357/20.11.90 με την οποία 
όρισε τον Παναγιώτη Αποστολόπουλο ως Βοηθό Γενικό Διευθυντή παρά 
τω Γενικώ Διευθυντή, με τριετή θητεία. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 28 Νοεμβρίου 1990 

Ο Γενικός Διευθυντής 
Θ ΞΑΝΘΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




